Man dood, vrou kritiek in Potch-aanval | Maroela Media
'n Bejaarde egpaar van Potchefstroom is Vrydagoggend by in hul huis in Miederpark aangeval.
Die man is vermoor en die vrou is kritiek beseer. Trudi Botha, eienaar van Electro Security, het aan Maroela Media gesê die veiligheidsmaatskappy het teen 05:30 'n noodoproep van 'n buurman van die egpaar ontvang.
Daar word vermoed dat 'n onbekende hoeveelheid verdagtes omstreeks 04:00 toegang tot die afgetrede egpaar se huis in Louwstraat gekry het deur oor die heining te klouter.
Hulle het vermoedelik met die egpaar se bakkie, 'n Isuzu-dubbelkajuit, gepeuter. Die egpaar is glo buite die huis aangeval toe hulle gaan ondersoek instel het.
"Ons reaksievoertuig het saam met die polisie by die toneel opgedaag. Dit was 'n gru-toneel wat met bloed besmeer was. Die egpaar is by hul agterdeur aangetref en volgens die erg getraumatiseerde bure is hul dubbelkajuitbakkie gesteel," het Botha gesê.
Die man (69) is op die toneel dood verklaar. Paramedici van IMR het die vrou (67) in 'n kritieke toestand na 'n nabygeleë hospitaal gehaas.
Botha het inligting oor die gesteelde voertuig op veiligheidnetwerke versprei en is kort daarna deur Suzette Oosthuizen, wyk 2 se koördineerder van die AfriForum Buurtwag, ingelig dat buurtwaglede besig was om 'n soortgelyke voertuig in hul gebied agterna te sit.
"Ons is voor 06:00 ingelig dat ons lede hulp benodig want hulle is besig om 'n Isuzu-bakkie agterna te sit. Die bestuurder van die bakkie het die voertuig gerol. Dit het op sy wiele tot stilstand gekom en hy het weggejaag," het Oosthuizen aan Maroela Media gesê.
Die bestuurder van die bakkie het daarna teen 'n vragmotor gebots en steeds verder gejaag met die buurtwag kort op sy hakke. Kort daarna het hy weer die bakkie gerol, waarna die bestuurder te voet in die omliggende landerye ingevlug het.
Sers. Kelebogile Moleko, provinsiale polisiewoordvoerder van Noordwes, het die voorval aan Maroela Media bevestig. Sy het gesê in dié stadium blyk dit of drie verdagtes by die voorval betrokke was. Twee van die verdagtes het te voet gevlug toe die bakkie die eerste keer gerol het.
Die 28-jarige verdagte wat in hegtenis geneem is, moet Maandag in die Potchefstroom-landdroshof verskyn. Die soektog na sy twee medepligtiges duur voort.
Die name van die egpaar kan nog nie bekend gemaak word nie aangesien al hul naasbestaandes nog nie in kennis gestel is nie.
Die jagseisoen op ons bejaardes en blankes in die land is lankal oop. Hoekom die vreeslike wreedheid?????? Waarom? Waarom? Dit is bejaardes. Is die haat teenoor ons so groot? Wat dryf hulle? Ek is stomgeslaan!!! Wanneer is dit my beurt?
Watse kommentaar kan mens gee? Woorde raak op :'(
En dan sê ons nuwe polisiekommisaris ons soek aandag… wonder hoe sal voel as dit sy familie was.
Waarom O waarom word sulke verdagtes ge-arresteer??????????????????????????????
En die sy lewe word gespaar/beskerm na al die gemors wat hy veroorsaak!!!!!!!!!!!
Dit is 'n veragtelike belediging vir elke slagoffer, 'n skop in die maag van die sterwende.
Hoekom moet die skelm bly lewe en die wat moet lewe is nou dood.Innige simpatie aan julle.Ongelukkig gaan hy of ontsnap of R500-00 borgtog kry.